Δημήτρης Μαυροειδής

Ο Δημήτρης Μαυροειδής (Μαρούσι, 4 Ιουλίου 1985) είναι Έλληνας πρώην διεθνής καλαθοσφαιριστής και νυν γενικός αρχηγός της Α.Ε.Κ..  Με ύψος 2,12 μέτρα, αγωνιζόταν ως σέντερ. Στην καριέρα του, που διήρκησε 21 χρόνια, αγωνίστηκε σε σημαντικές ομάδες του Πρωταθλήματος Ελλάδας, ενώ κατέκτησε μεταξύ άλλων την Ευρωλίγκα το 2013 και το Μπάσκετμπολ Τσάμπιονς Λιγκ το 2018.

 Επαγγελματική σταδιοδρομία 
 Ελλάδα 
Ο Μαυροειδής γεννήθηκε στο Περιστέρι. Ξεκίνησε την επαγγελματική σταδιοδρομία του το 2005, αγωνιζόμενος με τα χρώματα της εφηβικής του ομάδας, του Περιστερίου. Δύο χρόνια μετά πήρε μεταγραφή στον Πανιώνιο. Επόμενη στάση του ήταν η ομάδα του Αμαρουσίου.«Δημήτρης Μαυροειδής», στατιστικά στην επίσημη ιστοσελίδα της Euroleague.

 Ισπανία 
Τον Ιούλιο του 2010, επέλεξε να συνεχίσει τη σταδιοδρομία του στην ισπανική Μπιλμπάο.«Συμβόλαιο διάρκειας τριών χρόνων υπέγραψε ο Δημήτρης Μαυροειδής με την Μπιλμπάο» , άρθρο στον ιστότοπο Elladanews.gr, 1 Ιουλίου 2010.«Bilbao agrees terms with Mavroidis» , άρθρο στον ιστότοπο TalkBasket.net, 1 Ιουλίου 2010. Από το σύλλογο αποχώρησε δύο χρόνια αργότερα.«Παρελθόν και επίσημα ο Μαυροειδής» , άρθρο στον ιστότοπο Contra.gr, 19 Ιουλίου 2012.«Επίσημο «διαζύγιο» Μαυροειδή-Μπιλμπάο», άρθρο στον ιστότοπο του NovaΣΠΟΡ FM, 19 Ιουλίου 2012. 

 Επιστροφή στην Ελλάδα 
Ο Μαυροειδής υπέγραψε συμβόλαιο με την ομάδα του Ολυμπιακού Πειραιώς τον Ιούλιο του 2012.«Στον Ολυμπιακό ο Μαυροειδής» , άρθρο στον ιστότοπο της εφημερίδας «Ναυτεμπορική», 19 Ιουλίου 2012. Το 2013 κέρδισε την Ευρωλίγκα με τον Ολυμπιακό. Το Δεκέμβρη του 2013, έλυσε το συμβόλαιό του με τον Ολυμπιακό Πειραιώς κοινή συναινέσει. Το 2014 υπέγραψε με τη Νέα Κηφισιά, όπου και παρέμεινε μέχρι το 2015. 

Το καλοκαίρι του 2015 συμφώνησε με την Α.Ε.Κ..  Το 2018 κατέκτησε το κύπελλο Ελλάδας με την Α.Ε.Κ.. Στις 6 Μαΐου 2018, κατέκτησε το Μπάσκετμπολ Τσάμπιονς Λιγκ στο Final-4 της Αθήνας, νικώντας στον τελικό την Μονακό με 100-94.

Στις 25 Αυγούστου 2018, ανακοινώθηκε από τον Κολοσσό Ρόδου. Αναδείχθηκε MVP του πρώτου γύρου του ελληνικού πρωταθλήματος.

Το καλοκαίρι του 2019 επέστρεψε στην Α.Ε.Κ, όπου ορίστηκε ένας από τους αρχηγούς της ομάδας. Στις 16 Φεβρουαρίου 2020, κέρδισε το Κύπελλο Ελλάδας 2019-20, με την ΑΕΚ να κερδίζει στον τελικό τον Προμηθέα Πατρών με 61-57. Στις 22 Νοεμβρίου 2020, έφτασε τα 1.471 ριμπάουντ και έγινε ο 17ος ριμπάουντερ στην ιστορία του ελληνικού πρωταθλήματος. Επίσης μπήκε στην πρώτη δεκάδα των ριμπάουντερ της ΑΕΚ, φτάνοντας τα 474 με τους κίτρινους. Στις 20 Μαρτίου 2021, έφτασε τα 500 ριμπάουντ με την ΑΕΚ και επίσης έγινε ο 17ος ριμπάουντερ στην ιστορία του Πρωταθλήματος Ελλάδας. Στις 9 Ιουνίου, μπήκε στην πρώτη 35άδα των παικτών με τα περισσότερα παιχνίδια στο Πρωτάθλημα Ελλάδας, αλλά και στη λίστα των παικτών με παραπάνω από 2.400 πόντους στην κατηγορία. Στις 26 Αυγούστου 2021, ανανέωσε το συμβόλαιό του με την ΑΕΚ, για ακόμη μία σεζόν. Μάλιστα με την παραμονή του στην ΑΕΚ, έγινε ο παλαιότερος παίκτης του ρόστερ, ενώ είναι και ο αρχηγός της ομάδας για τη σεζόν 2021-22. Στις 13 Μαρτίου 2022, με τους 8 πόντους κόντρα στον Άρη, έγινε ο 11ος παίκτης στην ιστορία της ΑΕΚ, που έφτασε τους 900 πόντους στο Πρωτάθλημα Ελλάδας και παράλληλα έγινε ο 14ος ριμπάουντερ στην ιστορία της διοργάνωσης με 1.541 ριμπάουντ. Στις 23 Μαΐου 2022 κόντρα στον Προμηθέα, έγινε ο 7ος σε εύστοχα δίποντα (με 337) στην ιστορία της ΑΕΚ, ενώ έγινε ο τέταρτος στην ιστορία του επαγγελματικού Πρωταθλήματος που έφτασε τα 650+ ριμπάουντ. Στις 16 Αυγούστου 2022, ανακοινώθηκε η παραμονή του στην Α.Ε.Κ για ακόμα ένα χρόνο.

Στις 5 Μαΐου 2023, ανακοίνωσε το τέλος της αγωνιστικής του πορείας μετά από 21 χρόνια καριέρας, σημαντικούς τίτλους και ξεχωριστές αθλητικές επιδόσεις.

 Εθνικές Ομάδες 
Ο Μαυροειδής φόρεσε για πρώτη φορά το εθνόσημο στο Πανευρωπαϊκό Πρωτάθλημα Παίδων του 2001. Κατόπιν συμμετείχε στα Πανευρωπαϊκά Πρωταθλήματα Νέων Ανδρών του 2004 και του 2005.«Δημήτρης Μαυροειδής» , στατιστικά στην επίσημη ιστοσελίδα της Εθνικής Ομοσπονδίας Καλαθοσφαίρισης. Το 2009 κατέκτησε το ασημένιο μετάλλιο με την Εθνική Ελλάδος Ανδρών στους Μεσογειακούς Αγώνες της Πεσκάρα. Κατόπιν έλαβε μέρος στο Ευρωμπάσκετ του 2011,«Κλήθηκε ο Μαυροειδής στην Εθνική», άρθρο στον ιστότοπο Sport24.gr, 3 Αυγούστου 2011. όπου η Ελλάδα κατέλαβε την 6η θέση του τελικού βαθμολογικού πίνακα.«Η Ελλάδα πήρε την 6η θέση στο Ευρωμπάσκετ», άρθρο στον ιστότοπο της εφημερίδας «Το Βήμα», 17 Σεπτεμβρίου 2011. Συμμετείχε επίσης στο Προολυμπιακό τουρνουά του 2012 στη Βενεζουέλα. Επέστρεψε στην εθνική ομάδα το 2017, για την προκριματική φάση του Παγκοσμίου Κυπέλλου 2019. Με την εθνική ομάδα είχε 36 αγώνες με 205 πόντους (μ.ο: 5,69).

 Τίτλοι 

 Συλλογικοί 

 Ολυμπιακός 
Ευρωλίγκα: (2013)

 Α.Ε.Κ. 
 2x Κύπελλο Ελλάδας: (2018, 2020)
Μπάσκετμπολ Τσάμπιονς Λιγκ: (2018)

 Εθνική Νέων Ανδρών 
 Αργυρό μετάλλιο στο Παγκόσμιο Πρωτάθλημα Νέων του 2005, στην Αργεντινή

 Εθνική Ανδρών 
 Ασημένιο μετάλλιο στους Μεσογειακούς Αγώνες το 2009, στην Πεσκάρα
 Τουρνουά Ακρόπολις: (2011)

 Παραπομπές 

 Εξωτερικοί σύνδεσμοι 



Eurobasket.com Profile
Draftexpress.com Profile
Spanish League Profile 
Greek League Profile 
FIBA EuroBasket Profile
Euroleague.net Interview

Κατηγορία:Έλληνες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Εθνικής Ελλάδας Κ20
Κατηγορία:Καλαθοσφαιριστές Εθνικής Ελλάδας Κ21
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Νέας Κηφισιάς
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Μπιλμπάο
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές ισπανικών συλλόγων
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Ευρωμπάσκετ 2011